Šateikių pagrindinės mokyklos direktoriaus 2018 m. lapkričio 29 d. įsakymu Nr. V- 329

**PLUNGĖS RAJONO ŠATEIKIŲ PAGRINDINĖS MOKYKLOS**

**MOKINIŲ ELGESIO TAISYKLĖS**

**I. BENDROSIOS NUOSTATOS**

1. Mokinių taisyklės grindžiamos Lietuvos Respublikos švietimo įstatymu, Vaiko teisių konvencija, Švietimo ir mokslo ministerijos norminiais aktais bei Lietuvos Respublikos vaiko teisių apsaugos pagrindų įstatymo 48 straipsnio 1 d.
2. Visų mokymo įstaigos bendruomenės narių elgesys padeda kurti geranorišką ir saugią mokymo įstaigos aplinką mokiniams ir jų šeimos nariams, mokytojams, klasių auklėtojams bei kitiems darbuotojams. Kad įsigalėtų gera tvarka ir drausmė, būtina, jog atidumas, nuoširdus bendravimas taptų įpročiu ir kiekvienas būtų atsakingas už save ir kitus.
3. Mokinio elgesio taisyklės nustato Plungės rajono Šateikių pagrindinės mokyklos (toliau – mokyklos) mokinių elgesio normas pamokų, pertraukų, mokyklos teritorijoje ir už jos ribų vykstančių renginių metu. Mokiniai turi laikytis Mokinio elgesio taisyklių, grįsti savo gyvenimą moralės ir etikos principais.

**II. MOKINIŲ ELGESIO TAISYKLĖS**

**MOKINIO TEISĖS**

1. Mokinys turi teisę naudotis visomis Lietuvos Respublikos Konstitucijoje ir įstatymuose, Jungtinių Tautų Organizacijos, Vaiko teisių apsaugos konvencijoje numatytomis teisėmis ir laisvėmis.
2. Turi teisę į mokslą, kuris ugdytų jo bendrą kultūrinį išprusimą, intelektą, sugebėjimus, pažiūras, dorovinę bei socialinę atsakomybę, sudarytų sąlygas asmenybei vystytis.
3. Kiekvienam vaikui turi būti užtikrintos galimybės išmokti gerbti tėvus, mokyklos bendruomenės narius (auklėtojus, mokytojus, darbuotojus), kitus žmones, savo gimtąją, valstybinę kalbą ir kultūrą, kitas kalbas ir kultūras, gamtą, pasiruošti savarankiškam gyvenimui, darbui ir tapti naudingu bei atsakingu visuomenės nariu.
4. Kiekvienas mokinys turi teisę:

7.1. į mokymo ir kitų valstybės institucijų paramą atskleidžiant ir ugdant talentus bei gabumus;

7.2. į pirminę sveikatos priežiūrą;

7.3. į saviraiškos laisvę, nekenkiant kitiems;

7.4. į minties, sąžinės, religijos ir žodžio laisvę;

7.5. į visiems vienodas galimybes ir lygias sąlygas skleisti savo gebėjimus bei talentą;

7.6. į nešališką mokymosi pasiekimų vertinimą;

7.7. gauti informaciją apie mokyklą, jos vykdomas švietimo programas, mokymo(si) formas;

7.8. rinktis mokyklos siūlomą užsienio kalbą, dorinio ugdymo (etikos/tikybos) dalykus, dalykų

 modulius, neformaliojo švietimo būrelius ir kt. kaip reglamentuoja bendrieji ir mokyklos

 ugdymo planai;

7.9. nemokamai naudotis mokyklos biblioteka, skaitykla, vadovėliais ir kita literatūra, kabinetuose

 esančiu inventoriumi, informacinių technologijų įranga (tik mokymosi tikslams);

7.10. kreiptis rūpimais klausimais į mokyklos administraciją, mokytojus ir darbuotojus;

7.11. dalyvauti mokyklos savivaldoje;

7.12. teikti siūlymus dėl ugdymo proceso ir neformaliojo švietimo veiklos tobulinimo;

7.13. gauti psichologinę, specialiąją pedagoginę, socialinę, logopedo ir informacinę pagalbą;

7.14. gauti mokykloje nemokamą maitinimą įstatymų nustatyta tvarka;

7.15. dalyvauti visuomenės gyvenime ir įstatymų nustatyta tvarka ginti savo teises;

7.16. puoselėti lietuvių kalbą, kultūrą, papročius bei tradicijas.

**MOKINIŲ PAREIGOS**

8. Mokinys privalo:

8.1. laikytis visų mokymo sutarties sąlygų, Mokinio elgesio taisyklių ir kitų mokyklos darbo tvarką

 reglamentuojančių dokumentų reikalavimų;

8.2. mokytis pagal privalomojo švietimo programas iki 16 metų;

8.3. gerbti save, kitus mokinius, pedagogus, vadovus ir visą mokyklos personalą, paisyti jų

 nuomonės, gerbti savo mokyklą, jos simbolius ir nežeminti jų nei žodžiu, nei elgesiu;

8.4. gerbti lietuvių kalbą ir kultūrą, būti tolerantiškas kitų šalių kalboms ir kultūroms;

8.5. kiekviena praleista pamoka turi būti pateisinta medicinos įstaigos pažyma, tėvų (globėjų) ar

 įstatyminių atstovų raštai ir kt., kurioje nurodomas neatvykimo laikas ir priežastys. Už tris

 praleistas dienas galioja raštiškas tėvų paaiškinimas, už ilgesnį laikotarpį – tik gydytojo

 pažyma;

8.6. įėjus į klasę mokytojui ar vizituojančiam asmeniui, atsistoti, atsakyti į pasveikinimą.

8.7. laiku ateiti į pamokas ir kitus užsiėmimus, stropiai mokytis, turėti visas mokymuisi būtinas

 priemones (knygas, sąsiuvinius, rašiklį, pieštuką, liniuotę, skaičiuotuvą, pratybų sąsiuvinius,

 atlasus, sportinę aprangą ir apavą ir kt.);

8.8. pamokos metu laikytis mokytojo nustatytos darbo pamokoje tvarkos (atlikti visas mokytojo

 skiriamas klasės ir namų užduotis, netrukdyti dirbti kitiems mokiniams, neužsiimti pašaline,

 nesusijusia su mokymo procesu veikla: nežaisti, nerašinėti raštelių, nekalbėti su draugais;

8.9. pamokos pradžioje padėti savo mobilųjį telefoną į mokytojo nurodytą vietą;

8.10. laikytis asmens higienos reikalavimų, saugoti savo ir kitų sveikatą, į mokyklą ateiti švaria,

 tvarkinga uniforma ir apavu;

8.11. palaikyti švarą ir tvarką klasėje, mokykloje ir jos teritorijoje;

8.12.pamokų, pertraukų ir popamokinių renginių metu nesistumdyti, nešūkauti, nesėdėti ant

 palangių, reaguoti į mokytojų ir budėtojų pastabas;

8.13.valgykloje nesistumdyti, valgyti kultūringai;

8.14. gerbti budėtojus ir vykdyti jų nurodymus;

8.15. viršutinius rūbus (paltus, striukes, kailinius, puspalčius, lietpalčius ir kt.) pamokų metu laikyti

 rūbinėje. Nepalikti juose pinigų ir vertingų daiktų;

8.16. tausoti ir saugoti asmeninį, kitų mokinių bei mokyklos darbuotojų turtą ir mokyklos

 inventorių, patalpas, baldus, vadovėlius ir kitas mokymo priemones;

8.17. padarytą žalą įstatymų nustatyta tvarka privalo atlyginti mokinys ir jo tėvai (globėjai);

8.18. iki kiekvienų metų rugsėjo 15 d. pasitikrinti sveikatą;

8.19. išvykstant iš mokyklos grąžinti mokyklai mokinio pažymėjimą, mokymo priemones, iš

 mokyklos bibliotekos paimtas knygas ir kt.;

8.20. nedelsiant informuoti mokyklos darbuotojus apie mokykloje ar jos teritorijoje vykstančias

 muštynes, patyčias, kitas pavojingas, neleistinas veikas;

8.21. mokykloje ir renginių už mokyklos ribų metu laikytis saugaus ir kultūringo elgesio

 reikalavimų;

8.22. dalyvauti VGK (Vaiko gerovės komisijos) posėdžiuose, jeigu yra pakviestas atvykti;

8.23. dalyvauti socialinėje veikloje mokykloje 10 val. per metus).

**III. MOKINIAMS DRAUDŽIAMA**

9. Mokinys neturi teisės:

9.1. be mokytojo leidimo imti mokyklos dokumentus;

9.2. įsinešti į mokyklą šaunamuosius ginklus, peilius, dujų balionėlius, petardas, lazerius, cigaretes,

 gėrimus, kurių sudėtyje yra alkoholio, narkotines ir psichotropines medžiagas ar kitus

 kenksmingus ir sveikatai pavojingus daiktus ar medžiagas;

9.3. mokykloje, jos teritorijoje ir už jos ribų vartoti ir turėti alkoholio, narkotinių ir psichotropinių

 medžiagų, tabako, elektroninių ir kt. cigarečių, žaisti azartinius žaidimus, ateiti į mokyklą ir

 mokyklos teritoriją apsvaigus nuo alkoholio, narkotinių ar psichotropinių bei kt. medžiagų;

9.4. pamokų metu naudotis mobiliuoju telefonu, ausinukais, planšetiniais kompiuteriais ir kitomis

 priemonėmis, nesusijusiomis su mokymo procesu ir trukdančiomis darbui pamokoje. (Jei

 mokinys nesilaiko šio reikalavimo, mokytojas privalo paimti išjungtą telefoną ar kitą mokinio

 pamokos metu naudojamą ir trukdančią darbui pamokoje priemonę ir grąžinti ją po pamokos.

 Jeigu mokinys piktybiškai pažeidžia šią taisyklę, mokytojas paima telefoną ar kitą mokinio

 pamokos metu naudojamą ir trukdančią darbui pamokoje priemonę ir ją perduoda direktoriaus

 pavaduotojui ugdymui ar mokyklos direktoriui (priemonė saugoma seife ir grąžinama tik

 mokinio tėvams.);

9.5. pamokų metu kramtyti kramtomą gumą, valgyti, gerti gėrimus;

9.6. nusirašinėti, plagijuoti ir sukčiauti;

9.7. atsinešti į mokyklą ar jos teritoriją garso ir vaizdo įrašus, literatūrą, laikraščius, žurnalus ir kitus

 leidinius, kurie skatina patyčias ar propaguoja žiaurų elgesį, smurtą, pornografiją ir kt.;

9.8. filmuoti, fotografuoti, įrašinėti, viešinti kitų asmenų (mokinių, mokytojų, darbuotojų) veiklą ir

 pokalbius, asmens atvaizdus be jų sutikimo;

9.9. pamokos metu išeiti iš kabineto, vaikščioti po mokyklą ir trukdyti mokytojams vesti pamokas;

9.10. pamokų ir pertraukų metu išeiti iš mokyklos teritorijos be tėvų sutikimo ir administracijos

 leidimo;

9.11. bėgioti koridoriais, šūkauti, garsiai klausytis muzikos ir kt. įrašų, stumdytis, muštis, šiukšlinti,

 žaisti kamuoliu ar kt. tam neskirtose vietose, būriuotis ir sėdėti laiptinėse, spjaudytis, keiktis,

 įžeidinėti, užgaulioti, prasivardžiuoti ir kt. trikdyti rimtį ir tvarką;

9.12. reikalauti pinigų, versti meluoti kitus mokinius, imti ir gadinti svetimus daiktus;

9.13. prekiauti mokykloje ir jos teritorijoje bet kokiais daiktais;

9.14. niokoti mokyklos turtą (laužyti suolus, durų spynas, tualetus, spardyti šiukšliadėžes, mėtyti

 gėles, daužyti langus, braižyti, spardyti sienas, palanges, radiatorius ir kt.);

9.15. mokyklos patalpose būti su kepure ar gobtuvu;

9.16. vaikščioti į tualetą pamokų metu (nebent mokytojui leidus);

9.17. rūbinėse šiukšlinti, mėtyti mokinių drabužius, kuprines ir kitus rūbinėse esančius daiktus;

9.18. elgtis taip, kad jo veiksmai/veikos (žodinės ar fizinės) pakenktų ar būtų suprastos kaip

 mokinių/suaugusiųjų patyčios bet kuria forma.

**IV. MOKINIŲ SKATINIMAS IR DRAUSMINIMAS**

**MOKINIŲ SKATINIMAS**

10. Mokiniai skatinami žodžiu (pagyrimais), raštu (direktoriaus, klasės auklėtojo ar renginio

 organizatoriaus padėkos raštais, įrašais elektroniniame dienyne, mokyklos tinklalapyje),

 galimybe dalyvauti išvykoje už puikų ir/ar labai gerą mokymąsi, lankomumą, dalyvavimą

 olimpiadose ir konkursuose, varžybose, projektuose ir kt. bei aktyvų dalyvavimą mokyklos,

 klasės savivaldoje.

**MOKINIŲ DRAUSMINIMAS**

11. Mokiniui, pažeidusiam elgesio taisykles, taikomos šios nuobaudos:

11.1. mokytojo, klasės auklėtojo pastaba žodžiu ar raštu;

* 1. pamoką trukdančio mokinio išvedimas mokytis į kitą patalpą, kur jį prižiūrės laisvą pamoką turintis mokytojas;
	2. tėvų (globėjų) informavimas ir pakvietimas į mokyklą;
	3. už sistemingus mokinio elgesio taisyklių pažeidimus mokinys yra svarstomas Vaiko gerovės komisijos posėdyje, Mokytojų taryboje, Mokyklos taryboje;
	4. apie grubius elgesio taisyklių pažeidimus informuojami teisėsaugos organai.
1. Įvykdęs nusižengimą, mokinys privalo rašyti pasiaiškinimą direktoriui.
2. Direktoriaus įsakymu skiriamos drausminės nuobaudos:
	1. įspėjimas žodžiu ir raštu
	2. . pastaba žodžiu ir raštu;
3. Už ypač grubius nusižengimus: muštynes, vagystę, alkoholio, narkotikų ir kitų psichotropinių

medžiagų atsinešimą ir (ar) vartojimą, pardavimą, buvimą apsvaigus mokymo įstaigoje, pasikartojantį pamokų be rimtos priežasties praleidinėjimą, elgesį, keliantį akivaizdžią grėsmę mokymo įstaigos bendruomenės narių saugumui, Mokytojų tarybos siūlymu, Mokyklos tarybos sprendimu mokinys, turintis 16 ir daugiau metų, gali būti įpareigotas tęsti mokymąsi kitoje mokykloje.

1. Už padarytą materialinę žalą (sulaužytą ar sugadintą inventorių, prirašinėtus, subraižytus

suolus, suplėšytas, nuniokotas ar pamestas knygas ir pan.) atsako jis pats ir jo tėvai (globėjai).

**IV. BAIGIAMOSIOS NUOSTATOS**

1. Priimtą į mokyklą mokinį su šiomis taisyklėmis ( kl. mok.) pasirašytinai supažindina klasės

auklėtojas mokslo metų pradžioje.

1. Klasių auklėtojai, dalykų mokytojai mokinius pasirašytinai supažindina su saugaus elgesio,

tvarkos ir darbo taisyklėmis mokomųjų dalykų kabinetuose, sporto salėje ar išvykose.

1. Mokinių supažindinimas su taisyklėmis fiksuojamas mokytojo dienyno skyriuje „Saugaus

elgesio ir kiti instruktažai“.

1. Mokytojai pakartotinai supažindina mokinius su šiomis taisyklėmis, jei pastebi, kad mokiniai

aplaidžiai laikosi jose reglamentuotų elgesio normų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos posėdyje 2018 m. lapkričio 29 d.

protokolo Nr. 2